รัฐบาลไทย-ข่าวทำเนียบรัฐบาล-มท. ร่วมกับหน่วยงานภาคี แถลงผลการดำเนินงานขับเคลื่อนการพัฒนาประเทศ  ตาม “โครงการไทยนิยม ยั่งยืน”
วันศุกร์ที่ 23 พฤศจิกายน 2561
มท. ร่วมกับหน่วยงานภาคี แถลงผลการดําเนินงานขับเคลื่อนการพัฒนาประเทศ  ตาม “โครงการไทยนิยม ยั่งยืน”
มท. ร่วมกับหน่วยงานภาคี แถลงผลการดําเนินงานขับเคลื่อนการพัฒนาประเทศ
ตาม “โครงการไทยนิยม ยั่งยืน”
วันนี้ (22 พ.ย. 61) เวลา 14.30 น. ณ ห้องมัฆวานรังสรรค์ สโมสรทหารบก พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการแถลงผลการดําเนินงานการขับเคลื่อนการพัฒนาประเทศตามโครงการไทยนิยม ยั่งยืน ภายใต้แนวคิด “ไทยนิยม ยั่งยืน สร้างรอยยิ้ม เพิ่มความสุข ให้คนไทยทุกคน”
โดยมี นายกฤษฎา บุญราช รัฐมนตรีว่าการกระทรวงเกษตรและสหกรณ์ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี นายยุทธนา หยิมการุณ รองปลัดกระทรวงการคลัง ร้อยตํารวจโท อาทิตย์ บุญญะโสภัต อธิบดีกรมการปกครอง และนายนิสิต จันทร์สมวงศ์ อธิบดีกรมการพัฒนาชุมชน ร่วมแถลงผลการดําเนินงานขับเคลื่อนฯ ด้วย พร้อมด้วย นายฉัตรชัย พรหมเลิศ ปลัดกระทรวงมหาดไทย และ ผู้บริหารระดับสูงของกระทรวงมหาดไทย กระทรวงการคลัง กระทรวงเกษตรและสหกรณ์ กระทรวงแรงงาน กระทรวงพาณิชย์ กระทรวงอุตสาหกรรม กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม กระทรวงวัฒนธรรม สํานักงานกองทุนหมู่บ้านและชุมชนเมืองแห่งชาติ ธนาคารออมสิน ธนาคารอาคารสงเคราะห์ ธนาคารเพื่อการเกษตรและสหกรณ์การเกษตร ภาคประชาชน และสื่อมวลชน ร่วมรับฟังกว่า 500 คน
พลเอก อนุพงษ์ เผ่าจินดา เปิดเผยว่า โครงการไทยนิยม ยั่งยืน ถือเป็นกลไกสําคัญในการขับเคลื่อนการพัฒนาประเทศ จากระดับชาติสู่ระดับพื้นที่ เพื่อแก้ไขปัญหาด้านเศรษฐกิจ สังคม และความมั่นคง โดยมุ่งเน้นการมีส่วนร่วมของประชาชน เสริมสร้างเศรษฐกิจฐานรากให้เข้มแข็ง ทําให้เกิดการพัฒนาคุณภาพชีวิต สร้างอาชีพ สร้างรายได้ ลดความเหลื่อมล้ําให้กับพี่น้องประชาชนทั่วประเทศ ประกอบไปด้วยโครงการต่างๆ ภายใต้แผนงานโครงการไทยนิยม ยั่งยืนซึ่งเป็นการบูรณาการการทํางานร่วมกับทุกกระทรวงและหน่วยงานในพื้นที่ทุกระดับขับเคลื่อนตามแผนงานยุทธศาสตร์3 แผนงาน ซึ่งโครงการไทยนิยม ยั่งยืนยังคงมีการดําเนินการในพื้นที่อย่างต่อเนื่อง และมีผลสําเร็จตามลําดับ ดังนี้
1. แผนงานเสริมสร้างศักยภาพและพัฒนาคุณภาพชีวิต วงเงิน 21,078 ล้านบาท ภายใต้โครงการมาตรการพัฒนาคุณภาพชีวิตผู้มีบัตรสวัสดิการแห่งรัฐ มีกระทรวงการคลังเป็นเจ้าภาพหลัก กลุ่มเป้าหมายผู้มีบัตรสวัสดิการแห่งรัฐ กว่า 11 ล้านคน โดยได้กําหนดมาตรการช่วยเหลือและพัฒนาใน 4 ด้าน คือ ด้านการมีงานทํา, ด้านการฝึกอบรมอาชีพและการศึกษา, ด้านการเข้าถึงแหล่งเงินทุนในระบบ และด้านการเข้าถึงสิ่งจําเป็นพื้นฐาน ซึ่งมีผู้มีบัตรสวัสดิการแห่งรัฐแจ้งความประสงค์เข้ารับการพัฒนากว่า 4 ล้านคน ในจํานวนนี้เป็นเกษตรกรมากที่สุด คิดเป็นร้อยละ 72.95 ซึ่งในขณะนี้ มีผู้ผ่านการฝึกอบรมการพัฒนาอาชีพแล้ว จํานวนกว่า 1.8 ล้านคน โดยจะดําเนินการฝึกอบรมให้แล้วเสร็จภายในเดือนธันวาคม 2561 2. แผนงานปฏิรูปโครงสร้างการผลิตภาคการเกษตร วงเงิน 24,301 ล้านบาท มีกระทรวงเกษตรและสหกรณ์เป็นเจ้าภาพหลัก จัดทําเมนูทางเลือกให้เกษตรกรเป็นรายกลุ่มและรายบุคคล จํานวน 20 โครงการ ใน 4 ด้านคือ 1) ด้านการบริหารจัดการน้ํา ได้แก่ การสร้างฝายชะลอน้ําและจัดหาแหล่งน้ําชุมชน การพัฒนาโครงสร้างพื้นฐานด้านแหล่งน้ําชลประทาน 2) ด้านการแก้ไขปัญหาที่ดิน ได้แก่ การส่งเสริมและพัฒนาอาชีพเพื่อแก้ไขปัญหาที่ดินทํากินของเกษตรกร การปรับเปลี่ยนพื้นที่ไม่เหมาะสมในการปลูกข้าวเพื่อผลิตสินค้าเกษตรอื่นที่เหมาะสม 3) ด้านการปศุสัตว์ ได้แก่ การสร้างทักษะและส่งเสริมอาชีพด้านการเกษตร การพัฒนากลุ่มเกษตรกร การจัดตั้งศูนย์ขยายพันธุ์และส่งเสริมการผลิตปศุสัตว์ และ 4) ด้านผลผลิตทางการเกษตร ได้แก่ การพัฒนาผู้ประกอบการเกษตรรุ่นใหม่ การส่งเสริมการใช้ยางในหน่วยงานภาครัฐ และการพัฒนาอาชีพชาวสวนยางรายย่อย
3. แผนงานส่งเสริมเศรษฐกิจและพัฒนาศักยภาพชุมชน วงเงิน 50,379 ล้านบาท ซึ่งประกอบด้วย 3 โครงการคือ 1) โครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ตามโครงการไทยนิยม ยั่งยืน หมู่บ้าน/ชุมชนละ2 แสนบาท โดยกรมการปกครอง กระทรวงมหาดไทย มีหมู่บ้าน/ชุมชนเสนอโครงการทั้งสิ้น 81,555 แห่ง 92,273 โครงการ ครอบคลุม 76 จังหวัดและกรุงเทพมหานคร เบิกจ่ายไปแล้วกว่าร้อยละ 98.66 ซึ่งเป็นโครงการที่ช่วยเพิ่มรายได้ทั้งทางตรง ทางอ้อม และการพัฒนาคุณภาพชีวิตของประชาชน 2) โครงการชุมชนท่องเที่ยว OTOP นวัตวิถี โดยกรมการพัฒนาชุมชน กระทรวงมหาดไทย ดําเนินการพัฒนาด้านการจัดการท่องเที่ยวและการพัฒนาผลิตภัณฑ์ OTOPในหมู่บ้านเป้าหมาย 3,273 แห่ง แห่งละ 10 ผลิตภัณฑ์ รวมทั้งสิ้น 32,730 ผลิตภัณฑ์ นอกจากนี้ ยังดําเนินการตามกระบวนการงาน 5 ด้าน ได้แก่ การพัฒนาบุคลากรด้านการท่องเที่ยว, พัฒนาแหล่งท่องเที่ยวและสิ่งอํานวยความสะดวก, พัฒนาสินค้าและบริการด้านการท่องเที่ยว, การเชื่อมโยงเส้นทางการท่องเที่ยวแต่ละท้องถิ่น และส่งเสริมการตลาดชุมชนท่องเที่ยวทําให้มีนักท่องเที่ยวเพิ่มขึ้น 980,778 คน รายได้เพิ่มขึ้น 896.9953 ล้านบาท และ 3) โครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐ โดยสํานักงานกองทุนหมู่บ้านและชุมชนเมืองแห่งชาติ เพื่อสนับสนุนเงินทุนประกอบอาชีพและยกระดับรายได้ให้เพิ่มขึ้น ปัจจุบันมีการอนุมัติโครงการแล้ว 47,194 กองทุน 42,221 โครงการ
โครงการไทยนิยม ยั่งยืนได้ดําเนินการมาอย่างต่อเนื่องและเกิดผลสําเร็จในพื้นที่ สามารถแก้ไขปัญหาและพัฒนาเศรษฐกิจฐานราก ให้ประชาชนมีคุณภาพชีวิตที่ดีขึ้น เพิ่มรายได้ ลดความเหลื่อมล้ําได้อย่างยั่งยืน
“ไทยนิยม ยั่งยืน”สร้างรอยยิ้ม เพิ่มความสุขให้คนไทยทุกคน